Krakad (jaring ingkang ageng), ateges kita minangka piranti ingkang saged kangge njaring lan ngedalaken woh ingkang kathah. Ing samangke sumangga kita sami nilingaken sadaya punika. Punapa kita ugi sampun wujudaken brayat Kratoning Swarga ingkang tansah katuntun dening Sang Roh Suci? Menawi inggih mila kita badhe anggadhahi daya lan semangat ingkang ageng, temah kita migunani kangge tiyang kathah. Anggadhahi kekiyatan lan semangat kangge ngwontenaken ewah-ewahan tumrap prakawis-prakawis ingkang awon dados ingkang prayogi lan sae. Anggadhahi makna, pangaji, lan kaendahan ingkang tansah sumorot temah saged ngedalaken woh ingkang langgeng.